 Jawaab: Sida ugu fadliga badani waa in soonka lixda maalmood ee Shawaal lagu xigsiiyo Ramadaan iyo in laysku xidhiidhiyo oon la kala goynin sida ehlu cilmigu sheegeen, waayo sidaasi ayaa aad ugu dhow ku camalfalka israacinta xadiiska lagu sheegay ثم أتبعه dabeetana raaciya, sidoo kale sidaasi waxay ka mid tahay u degdega khayrka ay aayadaha iyo axaadiistu inagu dhiiriyeen laguna ammaanay qofkii ku camal fala, waxay kaloo sidani waafaqsantahay goaan adayga xilkasnimada oo ka mida caqli badnida qofka, maxaa yeelay ma banaana in la dayaco fursadaha, qofkuna kama warhayo waxa uu kala kulmi doono mustaqbalka. 